# name
Els CRAI Biblioteca de la UB obren sense límit d'aforament ni cita prèvia. (Octubre 2021)

# metadata.dc.description.abstract[].value
A partir de divendres, 15 d'octubre de 2021, els CRAI Biblioteca de la UB obren les seves instal·lacions al 100% de la seva capacitat i sense la necessitat de demanar cita prèvia per accedir-hi. La sala d'estudi Dolors Aleu també recupera el seu funcionament habitual.

 

Certament aquesta és una notícia que feia molt de temps que desitjàvem poder anunciar. La nova normativa COVID, definida per les autoritats sanitàries i que s'aplicarà a partir d'aquest divendres, dia 15 d'octubre, ens permet fer aquest gran pas cap a la completa normalitat dels nostres serveis. Fa uns mesos vam poder normalitzar els horaris dels CRAI Biblioteques i divendres direm adeu al límit d'aforament i a la cita prèvia.

 

Tanmateix, continua sent necessari dur mascareta en tot moment i observar les recomanacions sanitàries bàsiques (higiene, distància, etc). Igualment les sales de treball en grup es mantenen tancades fins a nou avís. Esperem poder normalitzar completament els nostres serveis ben aviat i assolir per fi la tan esperada normalitat completament i definitiva.

# metadata.dc.rights[].value
cc-by (c) Universitat de Barcelona. CRAI, 2021

# metadata.dc.title[].value
Els CRAI Biblioteca de la UB obren sense límit d'aforament ni cita prèvia. (Octubre 2021)